cyanic-selkie/wikianc huggingface dataset:
רצח העם בדארפור
מלחמת הצפון בדרום
המלחמה הדגישה אידאולוגיה של מאבק דתי מובהק בין האסלאם לנצרות, בנוסף למאבק האתני בין ערבים לאפריקאים ובנוסף למאבק הכלכלי. שטחה של דרום סודאן עשיר בנפט והמאבק על השליטה בו היה מרכיב מרכזי במלחמת האזרחים. לאורך שנות המאבק התרחשו מספר הפיכות בשלטון, והשלטון הסודאני הלך והקצין בעמדתו הדתית. ב-1983 הוכרזה סודאן כרפובליקה אסלאמית השואפת להחיל את חוקי השריעה על כלל אזרחי המדינה. בשנת 1989 התבצעה הפיכה צבאית נוספת בה תפסה את השלטון מפלגת החזית האסלאמית הלאומית, בראשותו של עומר אל-בשיר, המחזיקה בו עד היום.
פרוץ המרד (2002)
ב-25 במרץ 2003 כבשו המורדים את עיר הספר טינה (Tine) שעל גבול צ'אד. על אף איומו של נשיא סודאן עומאר אל-באשיר לשסות את הצבא במורדים, לצבא סודאן היו מעט מאוד חיילים שביכולתו לשלוח. הצבא היה כבר פרוס בדרום, בסופה של מלחמת האזרחים השנייה של סודאן, וכן במזרח, שם כוח מורדים הממומן על ידי אריתריאה היווה איום לצינור הנפט החדש באזור משדות הנפט לנמל סודאן. לצבא הסדיר לא הייתה יכולת להתמודד עם טקטיקת הלחימה המהירה של המורדים, שכללה פשיטות-פתע והתפשטות מהירה על פני השטח המדברי למחצה, שטח שאליו הצבא לא היה מאומן כלל. עם זאת, ההפצצות האוויריות על בסיסי המורדים בהרים היו יעילות והרסניות.
ב-25 באפריל 2003 תקפו המורדים את מוצב אל-פאשיר (Al-Fashir) בכוח משולב של "החזית לשחרור סודאן" (SLA) ושל "התנועה לצדק ולשוויון" (JEM) שמנה 33 רכבי שטח. בתוך 4 שעות הושמדו 4 מפציצים ומסוקים (על פי המורדים: 7) על האדמה, 75 טייסים, מכונאים וחיילים נהרגו ו-32 נלקחו בשבי לרבות מפקד הבסיס בדרגת אלוף. הצלחת המבצע הייתה חסרת תקדים; ב-20 שנות הלחימה בדרום, מעולם לא ביצעו המורדים מבצע שכזה.
2007
ביום ראשון, 15 באפריל 2007, התרחשה מתקפה כנגד כוחות המשקיפים של האיחוד האפריקאי. בהניו יורק טיימס נכתב שדו"ח מסווג של האו"ם מוסר כי הממשלה הסודאנית מטיסה כוחות בהיקפים גדולים לתוך דארפור במטוסים שנצבעו בלבן כדי שייראו כמו מטוסים של האו"ם או האיחוד האפריקאי.
הרחקת ארגוני סיוע
ארגון הסיוע אוקספם (Oxfam) הודיע ב-17 ביוני על הפסקת פעילותו בגריידה (Gereida), מחנה הפליטים הגדול בחבל המונה כ-130,000 נפש. הארגון הביע מיאוס מחוסר יכולתו של ה-SLM השולט באזור למנוע אלימות נגד עובדי סיוע. מקרים של שוד ואלימות נגד עובדי האו"ם וארגוני הסיוע, כולל רצח של פעיל זכויות אדם במערב דארפור, מקשים על ארגונים אלו להישאר באזור. ביולי, ה-BBC דיווח על גילוי אגם תת-קרקעי ענק בדארפור; הפרסום משער שהגילוי יעזור לסיים את המלחמה מפני שהמאבק על מקורות המים נגמר. בריטניה וצרפת הודיעו שיתמכו ביוזמה לשליחת משקיפים של האו"ם והאיחוד האפריקאי לדארפור, ידחפו להפסקת אש מיידית ומוכנות להשקעות כלכליות משמעותיות ברגע שהמצב הביטחוני יאפשר זאת.
שיחות השלום בלוב
לאחר שהמשטר הסודאני הצליח לטהר את שטחי דארפור מהשבטים האפריקאיים הוא החל לנקוט בצעדים אשר מטרתם המוצהרת הייתה פיוס. המשטר החל לגייס כספים לשיקום דארפור (בפועל, יישובם של שבטים ערביים המקורבים לשלטון על חורבות הכפרים של השבטים האפריקאיים) ולקיים מגעים ומשא ומתן עם המיליציות אשר מייצגות את השבטים הערביים המקומיים תוך כדי שהוא טוען שהם המנהיגים הייצוגיים והלגיטימים של דארפור.
אישומים בבית הדין הבינלאומי
באפריל 2022 נפתח משפטו של עלי קושייב בבית המשפט הפלילי הבינלאומי בהאג, במסגרתו הוא מואשם ב-31 סעיפים של פשעי מלחמה ופשעים נגד האנושות, בהם רדיפה, ביזה, רצח ואונס. הוא מואשם גם בהובלת מתקפות אלימות נגד אזרחים שאינם נוגעים לסכסוך בכפרים בהם היה חשד לפעילות של מורדים. לדברי התובעים, הוא עצמו הרג, הזמין והשתתף בעינוי עצורים, במעשי אונס ובהרג ילדים.
נתיב סחר
כיום, הפעילות המסחרית אינה מתבצעת בנתיבי הסחר של העולם הישן, אלא באמצעות "נתיבים" חדשים יותר בין מדינות לאום מודרניות, הכוללים הובלה בצינורות, נתיבי רכבת, מכוניות, מטוסים, ותקשורת אלחוטית או אינטרנטית. הסחר המודרני משגשג הודות להסכמי סחר חופשי בינלאומיים, המאפשרים לסחורות לחצות גבולות ללא הגבלות משמעותיות.
מיכאל לאודרופ
קריירת המועדונים
ב-1981 ערך לאודרופ את הופעת הבכורה שלו בקבוצה הבוגרת של קופנהגן בולדקלאב, ובפברואר אותה שנה שיחק לראשונה בנבחרת דנמרק עד גיל 19. ב-1982 הוא חזר לברונדבי - שם אביו סיים באותו זמן את הקריירה כמאמן והצעיד אותה להעפלה לליגת העל הדנית שנה קודם לכן. במשחקה הראשון של ברונדבי בליגת העל הבקיע לאודרופ צמד שערים, וסיים את אותה עונה עם 15 שערים בסך הכל שמיקמו אותו שלישי בדירוג מלכי השערים של הליגה. בעקבות הצטיינותו הוא זכה בתואר כדורגלן השנה בדנמרק באותה עונה. הוא המשיך לשחק בברונדבי גם בעונת 1983 והספיק להבקיע תשעה שערים, אך בקיץ של אותה שנה עבר ליובנטוס האיטלקית, ששילמה תמורתו כמיליון דולר - סכום שיא דאז להעברה בכדורגל הדני.
תארים
{|
רדיוהד
1985-1992: הקמת הלהקה והשנים הראשונות
חברי הלהקה הכירו במהלך לימודיהם בבית הספר באבינגדון, אוקספורדשייר, אנגליה. תום יורק (סולן וגיטריסט) וקולין גרינווד (בסיסט) היו באותה שכבת גיל בבית הספר, אד או'בריאן (גיטריסט) ופיל סלוואי (מתופף) היו בשכבה מעליהם, ואחיו של קולין, ג'וני גרינווד (רב-נגן), היה שתי שכבות מתחת.
1994-1995: The Bends והכרה ביקורתית
ג'וני גרינווד אמר בראיון כי התקופה הזאת, כאשר האלבום והשירים התחילו להצליח, הייתה נקודת מפנה עבור חברי הלהקה, והם התחילו להרגיש שעשו את הבחירה הנכונה כשהפכו ללהקה.
1998-2002: Kid A, Amnesiac והמשבר
את אלבום האולפן החמישי, Amnesiac, הלהקה הוציאה לאור פחות משנה אחרי, ב-5 ביוני 2001. האלבום הגיע למקום הראשון במצעד האלבומים הבריטי, ולמקום השני במצעד בילבורד 200 האמריקאי. גם אלבום זה זכה בפרס גראמי, אם כי הפעם על "אריזת האלבום הטובה ביותר" של שנת 2001. את הפרס קיבל סטנלי דונווד.
2004-2009: עזיבת EMI, In Rainbows
לאחר יציאתו לאור של Hail to the Thief הסתיים חוזה ההקלטות של הלהקה. הלהקה הייתה חשובה מאוד לחברה בה הייתה חתומה כל השנים האלה, EMI, והחברה ניסתה להחתים את הלהקה אצלה שוב (ניסיונות שנכשלו כאשר הלהקה הייתה מבקשת סכומי כסף מופרזים). לבסוף, חברי הלהקה החליטו לנסות להוציא לאור בעצמם את האלבום הבא שלהם.
2009-2012: פרויקטים צדדיים ו-The King of Limbs
למרות הצלחתם של האלבומים הקודמים, במצעד האלבומים הבריטי הוא הגיע למקום השביעי, ובמצעד בילבורד 200 האמריקאי למקום השלישי. גם מבחינת סינגלים יצא רק אחד, "Lotus Flower", שלא הגיע למקומות גבוהים במצעדים.
ב-12 ביוני 2012, רדיוהד עמדה להופיע בפארק דאונסוויו, טורונטו, קנדה. כשעה לפני פתיחת השערים הבמה קרסה, מה שגרם למותו של סקוט ג'ונסון, טכנאי תופים, ולפציעתם של שלושה אנשים. בשנים שלאחר מכן המקרה הגיע לבית המשפט הקנדי, שהאשים את חברת לייב ניישן אנטרטיינמנט, מהנדס ועוד שתי חברות, אך האשמות בוטלו לאחר שעברו מספר שנים ללא החלטה בתיק.
רדיוהד וישראל
לסיבוב ההופעות האמריקאי ב-2017, נבחרו האמנים הישראלים דודו טסה והכוויתים להיות מופע החימום של הלהקה. גרינווד אף ניגן באחד מאלבומיו של טסה בעבר.
ג'לאל א-דין א-סויוטי
היה איש דת מצרי, מורה ומומחה בתחום ההלכה והמשפטים, ואחד מהסופרים הבולטים בתקופתו, אשר הקדיש את כתביו לתאולוגיה והלכה אסלאמית. מזוהה עם האסכולה השאפעית, ונחשב לאחד מפוסקי ההלכה המכובדים ביותר באסכולה השאפעית בפרט, ובאסלאם בכלל.
חייו
א-סויוטי נולד ב-3 באוקטובר 1445 בקהיר. אמו הייתה ממוצא צ'רקסי, ואילו אביו ממוצא פרסי, בעוד שעל פי א-סויוטי בעצמו, הוא למעשה נצר לשושלת מבגדאד. משפחתו היגרה לאסיוט שבמצרים הממלוכית, ולכן הוא זכה לשם "אסויוטי". אביו, אשר למד ולימד הלכה אסלאמית על פי האסכולה השאפעית, נפטר כשג'לאל א-דין היה בגיל חמש.
רוג'ר מייסון ג'וניור
פרשות ציבוריות
בשנת 2007, נקשר שמו של השחקן ושל חבריו הוראס ג'נקינס, מריו אוסטין ושחקן הפועל תל אביב דאז מרכוס האטן בפרשת התעללות מינית בנערה בת 19 עם צרכים מיוחדים, אך המשטרה והפרקליטות סגרו את תיק החקירה מחוסר אשמה.
בנימין זרעוני
שנותיו הראשונות
זרעוני נולד בסוסנוביץ שבדרום-מערב פולין כצעיר במשפחה מרובת ילדים. ב-1925 עלו הוא ובני משפחתו ארצה בעקבות שלושת אחיו הגדולים. הוא למד בתיכון בתל אביב אצל מרדכי רזיאל, אביו של דוד רזיאל, לימים מפקד האצ"ל. ב-1930 התייתם משני הוריו. בתחילת שנות השלושים הצטרף כנער לברית הבריונים, שקמה בעקבות פרעות תרפ"ט, ונעצר על ידי הבריטים יחד עם אב"א אחימאיר בהפגנה נגד סגן שר המושבות הבריטי, שילס.
לאחר השירות הצבאי
ב-1981 ניסה לאחד את תנועות הימין התחיה, נאמני ארץ ישראל ועצמאות, אך נכשל.
בשנת 1992 יצא לאור ספרו האוטוביוגרפי "גאון ונדיב ואכזר", בהוצאת מלוא. שם הספר לקוח מתוך מילות שירו של זאב ז'בוטינסקי, "שיר ביתר" (1932).
התמוטטות גשר המטרו במקסיקו סיטי
קו 12 של הרכבת התחתית במקסיקו סיטי, בירת מקסיקו נפתח ב-2012, והוא למעשה הקו החדש ביותר במערכת הקווים של הרכבת. עם זאת, כבר מאז שהקו נחנך התרחשו בו מספר בעיות טכניות ומבניות, שאף הביאו לסגירה חלקית של הקו ב-2014 וב-2015 בקטעים הגבוהים יותר בקו הרכבת. גם רעידת האדמה בפואבלה ב-2017 גרמה נזק ארוך טווח למערכת הרכבת. אך גם לאחר שנזקים תוקנו, העידו תושבים מקומיים כי הבעיות עדיין עלו מדי פעם במהלך השנים.
רקע
מאז החלה לפעול ב-1969 התרחב מערך הקווים של הרכבת התחתית בהדרגה, והוא כולל כיום 12 קווים באורך כולל של 226.49 קילומטרים, המשרתים 195 תחנות. מקצת התחנות מצויות מחוץ לתחומי המחוז הפדרלי של הבירה, בשטחה של מדינת מקסיקו.
מבצע מיכאל
מהלך הקרב
אף שהבריטים היו מודעים לכך שצפויה התקפה גרמנית בחזיתם, עוצמת ההרעשה הפתיעה אותם. בשעה 9:40 החלה המתקפה הרגלית. מזג האוויר באותו בוקר היה ערפילי עם ראות של כ-10 מטרים, דבר שהקל על יחידות הסער להתקרב מבלי להתגלות. בעוד הארמייה ה-18 הגרמנית הצליחה לפרוץ את הקווים הבריטים, הארמיות השנייה וה-17 בצפון החזית לא הצליחו להתקדם. גנרל גוף, מפקד הארמייה החמישית הבריטית, הורה כבר בצהרי אותו יום על נסיגת כוחותיו תוך כדי לחימה במטרה לעכב את הגרמנים ככל שניתן. גם האגף הימני של הארמייה השלישית נסוג כדי להימנע מאיגוף. עד סוף היום ספגו הבריטים כ-20,000 הרוגים וכ-35,000 פצועים, אולם גם לגרמנים אבדו כוחות רבים - כ-40,000 נפגעים.
התמוטטות גשר המטרו במקסיקו סיטי
קו 12
ב-2017 התרחשה רעידת אדמה בפואבלה, רעידה זו פגעה בפסי המסילה ושש תחנות, בהם התחנה בה עתיד להתרחש האסון נסגרו זמנית. חלקם, ביניהם אותה תחנה נפתחו מחדש שלושה ימים לאחר מכן ואחרים נפתחו רק כעבור חודש של עבודות תיקונים. גם לאחר מכן, הודיעו תושבים מקומיים כי יש סדקים גלויים במבנים לאורך הקו שעלולים לגרום לקריסה עתידית. גם בעיות אלו, תוקנו על ידי רשויות התחבורה בעיר.
מנהל הלילה (סדרת טלוויזיה)
הפקה
בינואר 2015 פורסם שהפקת הסדרה תערך בשיתוף ה-BBC, רשת AMC ו-The Ink Factory.
אל ממלכת החושך
פלישת האת'רונידון
גייבור מוצא את עצמו, שוב, באי המרחף גמורה. הוא רואה את ארקנטסה, המתכונן למאבק בטייזאן, שמתגלה כדרקון גם הוא. טייזאן נעזר בסאלמרין במאבק, שבסופו הוא מביס את ארקנטסה. ארקנטסה מזהיר את גייבור שלא לפתוח את גשר האלים ולנקום את מותו בעזרת זימון דרקוני אור נוספים. גייבור לא מקשיב לאזהרה ולאחר שטייזאן מכעיס אותו ומשקר לו, הוא מגיע לגשר האלים ומנסה לפתוח שער לנרדיאן. הוא נכשל, והשער נפתח להאת'רונידון, עולמו של טייזאן. הספר נגמר בפלישתם של צבאות האת'רונידון לארמדין, ובהפיכתו של גייבור ללוחם הגוראק ומשרתו של טייזאן.
הערוץ הראשון
1966 - תכנון והקמה
תכנון מפורט להקמתה של הטלוויזיה הישראלית החל בשנת 1966 בעזרת ייעוץ של ג'ו שטרן, סגן נשיא CBS האמריקנית. הטלוויזיה הישראלית נוסדה ב-2 במאי 1968, לאחר שנים רבות של ויכוח ציבורי בנושא, ולאחר שהטלוויזיה החינוכית החלה בשידוריה ב-24 במרץ 1966. הקמת הטלוויזיה, שתוכננה מלכתחילה לשנות ה־70, הוחשה בעקבות מלחמת ששת הימים, והסברה כי באמצעות שידורי טלוויזיה ניתן לשפר את ההסברה הישראלית למדינות ערב ולתושבי השטחים.
1968 - תחילת השידורים הסדירים
בשנת השידורים הראשונה פעלה הטלוויזיה הישראלית כיחידה עצמאית במסגרת של "צוות הקמה" שבראשו עמד פרופ' אליהוא כץ מהחוג לקומוניקציה באוניברסיטה העברית, והשתתפו בו כמה אנשי אמנות ותקשורת, בהם האמנית עדה המאירית (שוורץ). שידוריה הראשונים של הטלוויזיה הישראלית הוגדרו כשידורי ניסיון. כץ היה למעשה המנהל הראשון של הטלוויזיה הישראלית. לאחר מכן התמזגה הטלוויזיה הישראלית עם תחנת הרדיו הממלכתית, "קול ישראל", שפעלה כבר במסגרת רשות השידור (שנוסדה כשלוש שנים לפני כן).
המאה ה-21
במאה ה-21 הערוץ איבד את תדמיתו. המדרוג שלו צנח, נוצרה לו תדמית של ערוץ "מבוגר", והביקורת עליו עלתה לאור העובדה שתקציבו היה נרחב ושולם דרך אגרת הטלוויזיה.
טכנולוגיות שידור
ב-10 ביוני 2010 החל הערוץ בשידור משחקי גביע העולם בכדורגל תוך שימוש בהפרדה גבוהה. באותו ערב שודרה מהדורת החדשות "מבט" בפורמט ה-HD ולמעשה הייתה מהדורת החדשות הראשונה בישראל שמשודרת באיכות הזו. לקראת סוף חודש יוני, פורסם כי שר האוצר שטייניץ הסכים להעביר מקדמה על סך עשרה מיליון ש"ח לערוץ הראשון, במסגרת הרפורמה ברשות השידור, על מנת להמשיך עם שידורי ההפרדה הגבוהה גם לאחר תום משחקי המונדיאל. בערוץ הראשון הביעו שביעות רצון והודיעו כי גם לאחר סיום המשחקים ימשיכו לשדר את מהדורות החדשות בטכנולוגיית ה-HD מהאולפן המיוחד שנבנה לצורך שידורי המונדיאל. בכך יהיו לערוץ הישראלי הפתוח לכל הראשון שפועל בדרך זו.
לקראת חג הפסח באפריל 2011, הערוץ החל לשדר בשיטת 16:9 באפיק 11, שיטה המתאימה למסכי ה-LCD הרחבים. בתקופה זו תוכניות האולפן של הערוץ לא שודרו ב-HD או במסך רחב ורק סדרות ותוכניות שצולמו מראש ב-HD שודרו בפורמט ה-16:9.
ג'ו-און – דמויות
באתחול
בסרטים אלו, טאקאו הוא איש עסקים עשיר ולא מאייר. טאקאו הוא אחיה של מאקי ודודה של ראו. בסרט הראשון, טאקאו רוכש לו ולאשתו קיאקו בית מפואר בטוקיו. ללא ידיעת השניים, מספר שנים לפני עלילת הסרט, ילד בשם טושיו יאמאגה שהתגורר בבית מת וקללה נוצרה בבית המשפחה. טאקאו מרבה לנסוע לנסיעות עסקים ומופתע כאשר אשתו מספרת לו שהיא בהיריון (רוחו של טושיו יאמאגה נכנסה לרחמה). לאחר שהילד שנולד מראה ריחוק רגשי ממנו, טאקאו, בהתקף זעם רוצח את אשתו, בנו ואת חתול המשפחה. לא ידוע מה עלה בגורלו לאחר שרצח את בני משפחתו.
מנאמי קוביאשי
בעיבוד האמריקאי, דמותה של מריה קירק מהסרט "הטינה" מבוססת ברפרוף על דמותה של מנאמי קוביאשי.
יוקי
שחקנית:
טסויושי מוראקאמי
טסויושי הוא אחיה של קאנה ובנם של נוריקו וקאיצ'י. טסויושי הוא תלמיד תיכון ובן זוגה של מיזהאו. טסויושי יוצא מהבית המשפחה אל עבר בית הספר רכוב על אופניים. בדרכו, הוא מקבל שיחת טלפון מרוחו של טושיו סא'אקי ולאחר מכן נהרג על ידיו.
ג'ו-און: הקללה 2
הסרט ממשיך מאותה הנקודה בה הסרט הקודם הסתיים. מתווך נדל"ן בשם טאטסויה סוזוקי מנסה למכור את בית משפחת סא'אקי ונעזר לשם כך באחותו, קיוקו הרגישה לעל טבעי. אל הבית נכנסת משפחה חדשה שגם היא מקוללת בקללת משפחת סא'אקי. במקביל, רוחה של מנאמי קוביאשי מהסרט הקודם תוקפת את קיוקו ואת בנו של טאטסויה, נובויוקי.
הירואשי
הירואשי הוא הבוס של ריקה והאדם ששולח אותה לבית משפחת סא'אקי במטרה לטפל בסאצ'י (לאחר שהמטפל הקודם שלה נעלם במפתיע). לאחר שריקה מוצאת את טושיו נעול בארון, היא מדווחת להירואשי והוא בהמשך מגיע לבית ומוצא את סאצ'י מתה ואת ריקה מעולפת. לקראת סוף הסרט גופתו נמצאת תחת אחד הכיורים במרכז הטיפולי. הבלשים נאקאגאווה ואיגראשי חוקרים את מותו.
מאריקו
מאריקו היא חברתה של ריקה ומורה בבית ספר יסודי. לאחר שריקה מתעלפת בעקבות מותה של סאצ'י, מאריקו באה לבקרה בבית החולים. זמן מה לאחר מכן, מאריקו מבחינה שאחד התלמידים שלה לא מגיע לבית הספר וברישומים נכתב שהוא מתגורר בבית משפחת סא'אקי. היא מחליטה לבקרו ומספרת על כך לריקה, שמיד מבינה שמאריקו הולכת אל מותה ומנסה להצילה. ריקה נכשלת ומאריקו נהרגת על ידי קיאקו בבית המקולל.
קאזומי טוקונאגה
שחקנית:
הבלש נאקאגאווה
הבלש נאקאגאווה הוא בלש משטרה החוקר את מות משפחת טוקונאגה. במהלך הסרט, הוא ועמיתו, הבלש איגראשי מבקשים את עזרתו של הבלש טויאמה (לאחר שהאחרון חקר בעבר אודות הקללה בבית). במהלך הסרט, נאקאגאווה ואיגראשי מגיעים לבית משפחת סא'אקי בחיפוש אחר טויאמה (שהגיע למקום על מנת לשרוף אותו) ומוצאים את מותם על ידי קיאקו.
הבלש איגראשי
הבלש איגראשי הוא שותפו של הבלש נאקאגאווה החוקר ביחד איתו אודות משפחת טוקונאגה. הוא ונאקאגאווה נהרגים על ידי רוחה של קיאקו לאחר שחיפשו אחר טויאמה בבית המקולל.
אליטיזם
סוגים
לרוב, ניתן להבחין בארבעה סוגים עיקריים של אליטיזם:
ינקו פלונדור
לאחר בקשה רשמית שהוציא פלונדור, נכנסו יחידות צבא רומניות לבוקובינה למרות רוחם של האוקראינים שביקשו להסתפח לרפובליקה העממית של מערב אוקראינה.
אופק חדש
תגובות לאחר אימוץ התוכנית
כנגד יישום התוכנית בגני הילדים, נטען כי סדר יומם של הילדים משתבש, הם מקבלים ארוחה חמה רק אחרי 14:00, עייפים ואינם זוכים למנוחת צהריים. נטען כי התכנים הפדגוגיים אינם ממומשים בהוראה בקבוצות קטנות, כי בפועל סייעת הגן שומרת על 30 ילדים בזמן שהגננת מלמדת בקבוצה של חמישה ילדים. לאחר תחילת יישום התוכנית בגנים בתשע"ב, נפתחה עצומה באינטרנט כנגדה, הקוראת למשרד החינוך לאפשר להורים תחנת יציאה מסודרת, ולאפשר להם לקבוע את סדר היום של ילדיהם. ב-3 בנובמבר 2011 הוגשה עתירה לבג"ץ בנושא.
מדעי הרוח הדיגיטליים
היסטוריה של מדעי הרוח הדיגיטליים
רוברטו בוסה, כומר ישועי איטלקי, נחשב לחלוץ המחשוב במדעי הרוח. בוסה ביקש ליצור כלי לחיפוש מילים בהקשר בתוך הקורפוס העצום של כתבי תומאס מאקווינס. בשנת 1949 נפגש עם תומאס ווטסון, מייסד IBM, והפגישה הובילה ליצירת האינדקס, תחילה במהדורה מודפסת, באמצעות מחשב וכרטיסי ניקוב. במהלך העשורים הבאים התפתח התחום, בדרך כלל תחת הכותרת "מחשוב במדעי הרוח" (humanities computing או computation in the humanitie). מספר גדל והולך של חוקרים עושים שימוש בשיטות חישוביות לניתוח של צבירי נתונים גדולים מתחום התרבות.
המיזם הישראלי הראשון (ומן הראשונים בעולם כולו) לעבד טקסט באמצעות מחשב הוא מפעל המילון ההיסטורי של האקדמיה ללשון העברית, שמטרתו להעמיד מילון מדעי ללשון העברית על כל רבדיה ההיסטוריים. המפעל שואף להתבסס על כל הטקסטים העבריים שהגיעו לידינו מן העת העתיקה וראשית ימי הביניים, ועל מבחר גדול של חיבורים מן המאה ה־11 ואילך. הטקסטים מוזנים למסד נתונים ממוחשב על פי עדי הנוסח הטובים ביותר שלהם, וכל מילה בהם מתויגת לערכה המילוני המתאים. כך מתקבלת קונקורדנצייה של כל המקורות הנכללים במסד הנתונים, וזו מאפשרת להשוות בין מופעיו של כל ערך מילוני מבוקש ולנסח באופן מדויק את גלגוליו. כבר בשנת 1958 הציע עורכו הראשון של המילון, פרופ' זאב בן־חיים, להשתית את עבודת ההכנה על "השיטה האוטומאטית" (כלומר על מחשבים), וזאת בהשראת עבודתו של בוסה. בשנת 1961 החל העיבוד הממוחשב הראשון באמצעות "מכונות אוטומאטיות" של חברת IBM. לניסיון נבחר החיבור התנאי הקצר ברייתא דמלאכת המשכן. בשנת 1988 החל מפעל המילון לפתוח בהדרגה את מסד הנתונים לציבור הרחב – תחילה באמצעות דפי זיעור, אחר כך על גבי תקליטור ולבסוף דרך האתר המקוון "מאגרים". נכון לשנת 2018 כולל "מאגרים" אלפי חיבורים, ובהם למעלה מ־16 מיליוני מילים המתויגות ליותר מ־55,000 ערכים מילוניים שונים.
מאפיינים
על אף המגמה המשמעותית במדעי הרוח הדיגיטליים לכיוון רישוּת ומולטי-מדיאליוּת, מגמה המשתרעת על פני אמצעים חברתיים, ויזואליים ומישושיים (הקשורים לחוש המישוש), חלק ניכר בתחום מתמקד במסמכים ובטקסט, בדרכים שמבחינות את עבודת התחום ממחקר דיגיטלי בלימודי מדיה, לימודי מידע, לימודי תקשורת וסוציולוגיה. מצד שני, מטרה נוספת של מדעי הרוח הדיגיטליים היא ליצור פרקטיקה מחקרית שהיא מעבר לטקסטים ונייר. מטרה זו כוללת הטמעה של מולטימדיה, מטא-דאטה וסביבות עבודה דינמיות.
פרופ' שלום רוזנברג עמד על השינוי שיוצרת התרבות הדיגיטלית במחקר ההלכתי:
בוטניקה
תחום הבוטניקה החל במאמצים מוקדמים של בני אדם כדי להבדיל בין צמחים אכילים לרעילים, מה שהופך אותה לאחד הענפים הוותיקים ביותר של המדע. כיום, בוטנאים חוקרים מעל ל־400,000 מינים של צמחים. תחומי המחקר הכלליים בבוטניקה כוללים את מיון עולם הצומח, מורפולוגיה של צמחים, שהיא תחום העוסק בתיעוד ותיאור הצמחים, אבולוציה וגיאובוטניקה, העוסקת בחקר תפוצת הצמחים על פני כדור הארץ. תחומי משנה של הבוטניקה כוללים אגרונומיה, ייעור, גננות, ופלאובוטניקה.
קירן טריפייר
קירן ג'ון טריפייר (באנגלית: Kieran John Trippier; נולד ב-19 בספטמבר 1990) הוא כדורגלן אנגלי המשחק בעמדת המגן הימני בניוקאסל יונייטד ובנבחרת אנגליה.
קריירת מועדונים
בפברואר הושאל לבארנסלי מהפוטבול ליג צ'מפיונשיפ לחודש אחד. את הופעת הבכורה שלו ערך בהפסד 1–2 למידלסברו. באוגוסט הושאל שוב לבארנסלי לחצי שנה. בינואר האריך את זמן ההשאלה עד לסיום העונה. בפברואר הבקיע את שער הבכורה שלו בקריירה בתיקו 3-3 נגד לידס יונייטד. בסיום העונה זכה בתואר השחקן הצעיר של השנה בליגה.
קריירת נבחרות
נכלל בסגל נבחרת אנגליה לטורניר מונדיאל 2022.
צבא
צבא מקצועי
צבא מקצועי הוא צבא הבנוי מחיילים שהחיילוּת היא מקצוע עבורם. החיילים משרתים לאורך תקופה ארוכה ככל הנדרש, עוברים הכשרה יסודית והתמקצעות בתפקידם, ואף מקבלים שכר מלא. לצבא מקצועי יתרונות של יכולת לחימה גבוהה במיוחד ושל זמינות מיידית. החסרון הוא עלותו הגבוהה. צבאות מקצועיים ניתן גם לגייס גם לא מקרב תושבי המדינה/ממלכה, ובעבר נקטו שליטים בדרך זו על מנת להבטיח את נאמנות הצבא אליהם מחד, ולשלוט באוכלוסייה מאידך.
צבא מילואים
צבא מילואים הוא צבא המורכב מחיילים ששירתו בעבר בצבא המקצועי או הסדיר, ושניתן לזמן אותם לפעילות צבאית בעת הצורך. היתרון של צבא המילואים בגודלו ובאיכותו הגבוהה יחסית, אך כדי לשמור על איכות זו יש להשקיע משאבים באימונו ובציודו. החסרון של צבא מילואים הוא איטיות בגיוסו שעלולה להיות קריטית בשעת צורך, וכמו בצבא העממי, גיוסו מתבטא בנזק כלכלי למשק.
הצבא לעומת ארגונים חמושים אחרים
בדרך כלל, הצבא הוא לא הארגון החמוש היחיד במדינה. גם המשטרה וכוחות הביטחון השונים (כגון סוכנויות ביון וכוחות אבטחה) רשאים לשאת נשק ולהפעילו בעת הצורך בהתאם לנהלים שנקבעו על פי חוק.
כמעט תמיד, הצבא הוא הגוף היחיד המחזיק בנשק כבד כמו טנקים, מטוסי קרב וכלי שיט קרביים. גופים אחרים חמושים לרוב רק בנשק קל: אקדחים, מקלעים או רובים מסוגים שונים.
תחילת שנה חדשה
בכל חלקי העולם מקובל לציין תחילת שנה חדשה בחג או ביום שמחה, בהתאם למועד תחילת השנה בתרבות או בדת המקומית.
שרשיר מצוי
השרשיר ניזון מצמחי מים, דגניים, לרוות חרקים, חלזונות וסרטנים קטנים אותם הוא מסנן משפת המים או שהוא אוכל זרעים שונים על הקרקע. השרשיר ניזון בדרך כלל במשך היום אך בחורף הוא נאלץ לאכול גם בשעות בין הערביים ואף בלילה.
יהודה הכהן שאקו
ביוגרפיה
בשנת 1926 (ה'תרפ"ו), במסגרת הרבנות הראשית, הקים הרב יעקב מאיר ארבעה בתי דין מטעם העדה הספרדית בירושלים, והרב שאקו מונה לשמש כדיין באחד ההרכבים, לצד הרב יוסף מרדכי הלוי ואב בית הדין הרב אברהם פילוסוף. בהמשך כיהנו לצידו כדיינים הרב ברוך בן-חיים הרב עזרא עטיה והרב עובדיה יוסף.
מיקיו אודה
ביוגרפיה
באולימפיאדת פריז (1924) סיים אודה במקום שישי בקפיצה משולשת בתוצאה של 14.35 מטר, במקום עשירי בקפיצה לרוחק בתוצאה של 6.83 מטר ובמקום עשירי בקפיצה לגובה בתוצאה של 1.80 מטר.
אצטדיון בוריס פאיצ'דזה
האצטדיון הלאומי בוריס פאיצ'דזה (בגאורגית: ბორის პაიჭაძის სახელობის ეროვნული სტადიონი, אצטדיון דינמו לשעבר) הוא אצטדיון הכדורגל הביתי של דינמו טביליסי בטביליסי גאורגיה. האצטדיון נבנה מחדש בשנת 1976, בתקופת גאורגיה הסובייטית, בידי הארכיטקט הגאורגי, גיאה כּוּרדִיאָנִי.
היסטוריה
המשחק אירח משחקים מהוללים עבור דינמו בתקופת הניצחון בשנים 1978 ו־1979. בשנת 1981 עמדו 80,000 אוהדי הקבוצה במגרש עם אבוקות כדי לברך אותה על ניצחונה בגביע אירופה למחזיקות גביע בעונת 1980/1981.
כיום נחשב האצטדיון כאחד מהאצטדיונים הטובים ביותר במזרח אירופה. רוב המושבים בשורה השנייה מקורים בגג. נבחרת ברית המועצות בכדורגל שיחקה מספר משחקים בינלאומיים באצטדיון דינמו. גם קבוצות כמו ספרטק מוסקבה מרוסיה ודינמו קייב מאוקראינה שיחקו תכופות, במשחקי הסתיו הבינלאומיים, במגרש.
מתתיהו בן תאופילוס (הראשון)
אשמתו של מתתיהו באירוע הייתה אחריותו ככהן הגדול על שוטרי המקדש, שנכשלו בהגנה עליו.
The Best of Both Worlds
הפרק זכה בשני פרסי אמי בקטגוריות סאונד. כמו כן, היה מועמד לעוד שלושה פרסי אמי, בקטגוריות עיצוב אמנותי ואפקטים מיוחדים ויזואליים.
חלק I
רייקר, עכשיו בפיקוד על האנטרפרייז, מתכונן להצטרף לצוות נחיתה אשר ישוגר אל קוביית הבורג על מנת להציל את קפטן פיקארד, אולם היועצת טרוי מזכירה לו כי מקומו כעת הוא על גשר הפיקוד. שלבי מוביל את הצוות אל תוך קוביית הבורג, בה הם מגלים כי הבורג מתעלמים מהם. הצוות מאתר את המדים ומכשיר הקשר של פיקארד, ואז יורים בצומת חשמל בקוביה, על מנת לאלץ אותה להאט ממהירות עיוות. בעוד הצוות מתכונן לחזור בחזרה אל האנטרפרייז, הם רואים את פיקארד - לאחר שהוטמע על ידי הבורג. הבורג יוצרים קשר עם האנטרפרייז, כאשר פיקארד מצהיר בפניהם כי מעתה הוא "לוקוטוס של הבורג, ולהתכונן להיטמאותם. רייקר מורה לצוות להפעיל את מטח הירי של צלחת הדפלקטור.
תגובות
הפרק זכה בשני פרסי אמי בקטגוריות סאונד. כמו כן, היה מועמד לעוד שלושה פרסי אמי, בקטגוריות עיצוב אמנותי ואפקטים מיוחדים ויזואליים.
בו ברגדאל
לאחר חטיפתו
בנובמבר 2010, הופיע ברגדאל בסרטון וידאו קצר רביעי ובמאי 2011, שוב פרסם הטליבאן סרטון ובו נראה ברגדאל.
חקירה צבאית ומשפטו של ברגדאל
ביוני 2014 הודיע צבא ארצות הברית כי החל בחקירה אודות נסיבות היעלמותו ולכידתו של ברגדאל. החקירה נוהלה על ידי מייג'ור ג'נרל קנט דאל.
ברגדאל אמר לחוקריו כי כאשר עזב את הבסיס ביוני 2009, הוא התכוון לצעוד לבסיס אחר ולהודיע שם על התנהלות לא תקינה בבסיסו, ואז לחזור לשם.
פט פאלון
פטריק אדוארד פאלון (באנגלית: Patrick Edward Fallon; נולד ב-19 בדצמבר 1967) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת טקסס, מאז ינואר 2021. המחוז שוכן בצפון-מזרח טקסס ובתוכו מחוזות שונים לאורך הנהר האדום. פאלון, חבר המפלגה הרפובליקנית וקצין משוחרר מחיל האוויר של ארצות הברית, שירת בשנים 2019–2021 בסנאט המדינתי של טקסס וקודם לכן בבית הנבחרים של טקסס.
טבח פרספוליס
הצתת הארמון
הצעתה התקבלה במחיאות כפיים סוערות, ואלכסנדר נסחף בהתלהבות הכללית. לטענת קורטיוס רופוס, חלק מהחוגגים השיבו: החוגגים התארגנו בתהלוכה לכבוד האל דיוניסוס, כשבראש התהלוכה עמדו אלכסנדר ותאיס מנופפים בלפידים בוערים, מסביבם נגנו אנשים בחלילים ושרו שירי תהילה. אלכסנדר השליך את הלפיד הראשון על הארמון העתיק בפרספוליס, ותאיס את השני. לטענת פלוטרכוס אלכסנדר התחרט מהר מאוד והורה לכבות את האש. אם כי סופרים אחרים מוסרים שהארמון בער כל הלילה. בדיקות ארכאולוגיות שנערכו בידי אריך שמידט מראות שהשריפה הייתה יסודית וכילתה היטב את הארמון, לפיכך ככל הנראה הוא אכן בער כל הלילה ואולי אף לאחר מכן. השריפה התפשטה ככל הנראה גם לשאר העיר וכילתה את רובה.
הצתת יצירת תורת זרתוסטרה
לפי ההיסטוריון הרומי פליניוס הזקן אלכסנדר השמיד ושרף גם את "המנונות", יצירת תורת זרתוסטרה המקורית שהייתה כתובה על 12,000 עורות פרה באותיות זהב תוך הרס ארמונות המלוכה בפרספוליס, כך שנותרו רק מספר קטעים בודדים. טענה זו תואמת את עדותו של ההיסטוריון אל-בירוני מהמאה ה-11 הטוען ב"דברי ימי העמים העתיקים" כי אלכסנדר שרף מסמכים היסטוריים חשובים. במסורות זורואסטריות אלכסנדר מתואר לרוב כרוח רעה אכזרית ומשמידה שנשלחה בידי אהרימן.
אנדרי רג'ואלינה
בראש המדינה - ראש המועצה העליונה הזמנית 2014-2009
ב-18 במרץ 2009 הכריז הצבא על פיטורי נשיא המדינה ועל מינוי רג'ואלינה במקומו כראש "הרשות העליונה הזמנית". כן הכריז בית המשפט החוקתי של מדגסקר על חוקיות הצעד. רג'ואלינה היה אמור לשרת בתפקיד עד לבחירות בשנת 2011. על מינויו נמתחה ביקורת רבה, שכן על פי חוקת מדגסקר על הנשיא להיות לפחות בן ארבעים, ובעת מינויו היה רג'ואלינה בן 34. את תקפות מעברי השלטון אישר באותו יום בית הדין החוקתי. המשבר לווה בהתנגשויות בין ההמונים ובין כוחות הממשלה, שעלו בחייהם של למעלה ממאה אנשים.
נשיא מדגסקר - החל מ-2019
ביוני 2023, חשיפת האזרחות הצרפתית של רג'ואלינה הובילה לפתיחת חקירה פרלמנטרית, ולאחריה חקירה של בית המשפט החוקתי העליון מיוזמת קבוצת אזרחים מהפזורה המלגשית בצרפת.
בג"ץ סטיישן פילם נגד המועצה לביקורת סרטים
בית המשפט דן בשאלה האם יש להתיר את הקרנת הסרט הפורנוגרפי "אימפריית החושים", שבעיקרו הוא בעל ערך אמנותי יותר מאשר פורנוגרפי, או לצנזר אותו ולאסור את הקרנתו. עוד נקבע שאין לבחון את הקטעים הפורנוגרפיים במנותק מהסרט כולו, אלא כמכלול שלם של יצירה. כלומר, הקטעים הם חלק מהיצירה ולא משהו בפני עצמו שהוא חסר קשר לסרט ולעלילתו.
רקע
מפיצי הסרט, לעומתם, טענו שהסרט כולו (כולל הקטעים הבעייתיים) הוא בעל ערך אמנותי, ועל כן אין להשמיט ממנו דבר, גם אם הוא מלווה בתמונות קשות.
מינרווה
המיתוס על המצאת החליל
לפי המיתולוגיה, מינרווה היא שהמציאה את החליל, באמצעות ניקוב חורים לתוך עץ תאשור. מינרווה נהנתה מצלילי החליל, אך נעשתה נבוכה מהאופן שבו נראתה כאשר לחייה התנפחו בעת הנגינה. בשל כך, מינרווה זרקה את החליל על גדת הנהר, שם הוא נמצא על ידי פאון.
בג"ץ סטיישן פילם נגד המועצה לביקורת סרטים
חופש הביטוי ומגבלותיו
בית המשפט קבע כי:
הגבלתו של הביטוי הפורנוגרפי
ההגנה על חופש הביטוי משתרעת גם על הביטוי הקולנועי, בין אם הוא בעל אופי מסחרי ובין אם לאו. בפסק הדין נכתב:
מבחן "היצירה בכללותה"
בהתאם קבע בית המשפט העליון כי:
האם לסרט "אימפריית החושים" ישנו ערך אמנותי, או שמדובר בסרט פורנוגרפי?
השופט אהרן ברק, שכתב את דעת הרוב בפסק הדין קובע כי:
קווינקואטריה
אנשי החינוך וההוראה (מורים ותלמידים) זכו לחופשה באותם ימים, והיה למנהג אצלם להביא קורבנות ומנחות למינרווה, אשר הייתה האלה הפטרונית שלהם. מנהלי בתי הלימוד קיבלו מתנות מתלמידיהם לאחר החזרה ללימודים בסוף החגיגות; כל המתנות התקבלו בשמה של מינרוול (השינוי בשם במקור).
סימון אבקריאן
ביוגרפיה
אבקריאן נולד בגאנס שבמחוז איל-דה-פראנס בצרפת, למשפחה ממוצא ארמני. בגיל 9 עבר עם משפחתו לגור בלבנון.
בטלוויזיה
בשנת 2012 לקח חלק בסדרת הטלוויזיה, "Kaboul Kitchen", וכן שיחק בסרט הטלוויזיה האמריקאי "זרפה" (Zarafa). בשנת 2013 שיחק בסדרת הדרמה, "The Marchers". באותה שנה שיחק בסדרה "The Cut". בשנת 2008 שיחק גם בסדרת הריגול הבריטית, "ספוקס" כקונסול האיראני.
אדלינה פאטי
הצלחה כספית
בהופעתה האחרונה בווינה הציגה אדלינה פאטי לפני הקהל את הכנר היהודי הצעיר ברוניסלב הוברמן, לאחר ששמעה את נגינתו והתפעלה ממנה. הקהל ומבקרי המוזיקה היו שותפים להתפעלותה, כשנפרדו מן הזמרת והתוודעו אל הכוכב החדש.
חיים אישיים
לאחר פרישתה מן השירה השתקעה פאטי בעמק סוונסי בדרום ויילס. בשנת 1918 העניקה את בניין "גן החורף" שבאחוזתה לעיריית סוונסי. הבניין נבנה מחדש ושמו שונה ל"ביתן פאטי". אדלינה פאטי נפטרה באחוזתה שבוויילס וכעבור שמונה חודשים נקברה ליד אביה בבית הקברות פר לשז בפריז.
קבל
קיבול
התכונה המגדירה את הקבל היא קיבול (capacitance) והיא נמדדת ביחידות פאראד. הקיבול מוגדר כיחס בין המטען האגור בקבל לבין הפרש הפוטנציאלים עליו: יחידת המידה של הקיבול היא פאראד, המוגדרת כיחס כקולון לוולט ביחידות SI או ס"מ ביחידות cgs.
q היא המטען על אחד מהדקי הקבל (למעשה, על הדק אחד יש מטען q+, ועל השני יש מטען של q-) – שהם לוחות בקבל לוחות או משטחים בקבל קואקסיאלי; ו־V הוא המתח בין הדקי הקבל.
צורת המשוואה מדגימה את משמעות הקיבול: ככל שקיבול הקבל יותר גדול, בהינתן מתח כלשהו עליו, המטען שהוא יאגור יהיה גדול יותר.
סליל השראה
סליל השראה או משרן (Inductor) הוא רכיב חשמלי שמאופיין בהשראות בולטת. המשרן הוא רכיב בעל יכולת לאגור זרם (לעומת קבל שאוגר מטען חשמלי) תוך הגדלת השדה המגנטי האגור בו. צורתו הקלאסית היא גליל מחומר כלשהו ("ליבה", החומר יכול להיות גם הריק) עליו מלופף תיל חשמלי בצורת סליל כסלילי הבורג ומכאן שמו.
תאומכיה
דוגמאות
דוגמה מוקדמת לתאומכיה היא מיתוס הבריאה המסופוטמי-בבלי "אנומה אליש". לפי מיתוס זה של המיתולוגיה המסופוטמית, הביס האל התומך של העיר בבל וראש הפנתיאון הבבלי, מרדוך, את האלה, בוראת העולם, תיאמת. לאחר שניצח והרג את תיאמת, הוא בורא את השמים ואת הארץ מגופה המבותר ואת בני האדם מגופו של קינגו שר-צבאה.
קרלוס דלפינו
חימקי מוסקבה
בקיץ 2008 חזר דלפינו לשחק באירופה בקבוצת חימקי מוסקבה, עבורה חתם על חוזה עתק לשלוש עונות תמורת סכום של כ-9 מיליון אירו.
השנים האחרונות
בפברואר 2019 חזר לשחק בפורטיטודו בולוניה, אותה עזב בסיום עונת 2018/2019.
נבחרת ארגנטינה
באליפות העולם לנבחרות תחת גיל 21 לשנת 2001 שנערכה בסאיטמה (יפן) עזר דלפינו לנבחרת ארגנטינה לצעירים לזכות במקום ה-3. כמו כן לקח דלפינו חלק בנבחרת ארגנטינה אשר זכתה במדליית הזהב באולימפיאדת 2004 ובנבחרת ארגנטינה הלאומית שזכתה במדליית הארד באולימפיאדת בייג'ינג.
אלכסנדר ז'וקוב
חייו לאחר השבי
בינואר 2001, ז'וקוב הוזמן לנאלצ'יק בקברדינו-בלקריה, שם נערך משפט של המפקד הצ'צ'ני סלאוטדין טמירבולאטוב שהיה משוביו של ז'וקוב. טמירבולאטוב הכחיש את מעורבותו פרשה, אך ז'וקוב העיד נגדו והצ'צ'ני נידון לשנות מאסר ממושכות.
נחל דוד
נַחַל דָּוִד הוא נחל הזורם בשמורת עין גדי שבמדבר יהודה. שמו של נחל דוד על שם דוד המלך אשר ברח מפני שאול בין היתר גם לאזור עין גדי בו זורם הנחל: "וַיַּעַל דָּוִד, מִשָּׁם; וַיֵּשֶׁב, בִּמְצָדוֹת עֵין-גֶּדִי" (שמואל א כ"ג, 29), "וַיְהִי, כַּאֲשֶׁר שָׁב שָׁאוּל, מֵאַחֲרֵי, פְּלִשְׁתִּים; וַיַּגִּדוּ לוֹ, לֵאמֹר, הִנֵּה דָוִד, בְּמִדְבַּר עֵין גֶּדִי" (שמואל א כ"ד, 1).
פרמזן
היסטוריה
מסופר כי בימי הביניים ייצרו פרמזן לראשונה בעיירה ביביאנו (Bibbiano) שבמחוז אמיליה-רומאניה. במהרה התפשט ייצור הפרמזן לאזורים האורבניים של פארמה ומודנה. מסמכים היסטוריים מעידים על כך שכבר במאה ה-13 היה פרמזן שאופן ייצורו היה דומה להפליא לאופן בו מייצרים היום פרמזן. פירוש הדבר, כי ייתכן שגרסאות פרימיטיביות יותר של הגבינה היו קיימות הרבה לפני כן.
יוסי בידץ
קורות חייו
בוגר התוכנית לבכירים בשירות הציבורי מטעם קרן וקסנר, באוניברסיטת הרווארד.
אלעזר בן חנניה
ביוגרפיה
לאחר שביצר את מעמדו מבחינה פנימית, המשיך אלעזר במרידה כנגד הרומאים. הוא שלח אל הרומאים המתבצרים שליחים, אשר פיתו אותם להיכנע. משנכנעו הרומאים והניחו את נשקם, הרגו אותם אנשי אלעזר. יוסף בן מתתיהו, מתעדה החשוב ביותר של תקופה זו, כותב כי רצח הרומאים לאחר שנכנעו היה שגיאה, שהפכה את המאבק למאבק דמים אלים, בו לא תתקבל כניעתו של צד כלשהו, אלא עליו להמשך עד המוות.
עד מהרה הפכה המרידה, אשר מרכזה בירושלים, למרידה בכל רחבי הארץ. תנועת הקנאים, אשר בתחילה היה אלעזר למנהיגה, הפכה לתנועה עממית, ורבים, כשמעון בר גיורא הצטרפו אל המרידה. לאחר שסולקו הרומאים מן הארץ, בעקבות תבוסת קסטיוס גאלוס החלה מושלת אספה עממית. אספה זו מינתה את אלעזר בן חנניה למפקד הכוחות באדום.
אלפא גרופ
אלפא גרופ (רוסית: Альфа-Групп) היא חברת פרטית מהגדולות ברוסיה.
החברה הוקמה בשנת 1989 על ידי מיכאיל פרידמן. תחילה עסקה החברה בעיקר בסחר סחורות. בשנת 1990 הוקם אלפא-בנק שהתפתח לבנק פרטי הגדול ברוסיה.
חד-אופן
רכיבה
התרגיל העיקרי על החד-אופן הוא רכיבה עליו. בשלבים יותר מתקדמים, ניתן לבצע עם החד-אופן תרגילים מתקדמים יותר כמו בלי רגלים, רגל אחת, קפיצות, חצי פידול אחורה חצי קדימה וכו'. אף כי הנפילה מחד-אופן נמוך מסוכנת פחות, הרי שקל יותר ללמוד לרכב על חד-אופן המתאים לגובה הרוכב/ת.
מתיונין
מתיונין (Methionine) היא אחת מ-20 חומצות האמינו הנפוצות בטבע. תאי גוף האדם אינם מסוגלים לסנתז מתיונין ולכן היא מהווה חומצת אמינו חיונית, אותה יש לקבל דרך המזון. הקצובה היומית המומלצת למבוגרים לפי האקדמיה הלאומית לרפואה היא 19 מ"ג מתיונין לכל ק"ג משקל גוף.
יחסי ארצות הברית–קוריאה הדרומית
יחסים צבאיים
במהלך מלחמת ווייטנאם, שלחה קוריאה הדרומית לבקשת ארה״ב כוחות על מנת לסייע לחיילים האמריקאים. בתמורה, ארה״ב הגבירה את הסיוע הצבאי. ב-2004, שוב לבקשת ארה״ב, קוריאה הדרומית שלחה כוח צבאי קטן לעיראק, על מנת שהילחם לצד ארה״ב במלחמת עיראק.
כביש 443
החלק המזרחי
תוואי הכביש עתיק מאוד, ורובו קדם להקמת מדינת ישראל. חלקו העליון, בין היישובים ספא וגבעת-זאב, עולה במעלה בית חורון, הנזכר במלחמות יהושע בן נון ויהודה המכבי. קטעים מהמעלה העתיק נחשפו ליד בית עור אל-פוקא. בתקופה הרומית נסללה הדרך יחד עם דרכים רבות נוספות, כאחת מ־3 דרכים רומיות שהובילו לאזור ירושלים (השתיים האחרות הם דרך אמאוס – ירושלים (בתוואי דומה לכביש 1) ודרך עמק האלה – בית לחם (כביש 375). עד המאה השמינית הכביש היה הדרך הראשית לירושלים. בעקבות הקמת רמלה והפיכתה לבירת האזור הפכה דרך שער הגיא (כביש 1) לדרך הראשית ומצב הדרך הלך והדרדר עד שבראשית המאה ה־19 ניתן היה לנוע בדרך רק באמצעות רכיבה על בעלי חיים.
בתקופת המנדט הבריטי נסללה דרך מאל-מג'דל (כיום אשקלון) לרמאללה-אל בירה, דרך לטרון ומעלה בית חורון, והיא הייתה לאחד מכבישי-הרוחב העיקריים בארץ. בימי שלטון ירדן באזור, נסלל כביש מאל-בירה לעבר מעברות הירדן דרך ביתין, יישובי רמת חצור ויריחו. בראשית שנות ה-80 כינתה המדינה כביש זה, מים לירדן, בשם כביש 3.
החלק המערבי
החלק המערבי של הכביש תוכנן בשנות ה-50 לצורך פיתוח אזור מודיעים שהיה אזור ריק מהתיישבות. הכביש נסלל בשנת 1964 ועד אז שימש את האזור משעול הררי שלא התאים לתנועה מהירה. הכביש נקרא על שם הנשיא יצחק בן-צבי שהיה פעיל בעידוד ההתיישבות במקום.
סחף גנטי
סחף גנטי לעומת ברירה טבעית
בניגוד לברירה הטבעית, שפועלת בכיוון מסוים ומנחה את האבולוציה לעבר תכונות שמתאימות יותר לסביבה הנוכחית, לסחף הגנטי אין כיוון והוא מונחה אך ורק על ידי סיכויים אקראיים. כתוצאה מכך, סחף גנטי פועל על השכיחות של גנוטיפים שונים באוכלוסייה מבלי להתחשב בהשפעותיהם הפנוטיפיות. לעומת זאת, הברירה הטבעית דוחפת להתפשטותם של אללים שהשפעותיהם הפנוטיפיות מגבירות את ההישרדות ו/או ההתרבות של הנושאים אותם, מפחיתה את שכיחותם של אללים שיוצרים תכונות שמזיקות להישרדות ו/או להתרבות, ומתעלמת מאללים שהם נייטרליים.
ג'וזף גרינשטיין
חייו
בפולין הוא נישא ללאה, והחל קריירה כמתאבק תחת השם "גרינשטיין הילד" (Kid Greenstein). בשל עליית האנטישמיות במזרח אירופה החליט להגר עם אשתו לטקסס, ארצות הברית.
סיפור חייו של גרינשטיין נכתב על ידי אד שפילמן בספר "האטום האדיר" ושימש השראה לדמות הבדיונית אל פראט בקומיקס "אטום" שיצא החל משנת 1940.
מגה ספורט
היסטוריה
הרשת הוקמה בשנת 1996. הסניף הראשון הוקם בחיפה. בשנת 2002 מנתה הרשת 28 סניפים, וב-2007 מנתה הרשת 34 סניפים.
ב-2008 מכרה קבוצת "פישמן רשתות" את הרשת לחברת MGS ספורט טריידינג בסכום של 21 מיליון דולר, לאחר שהרכישה אושרה על ידי הממונה על ההגבלים העסקיים. עם הרכישה מיזגה החברה הרוכשת את רוב סניפי יונייטד ספורט שהיו בבעלותה עם רשת מגה ספורט. MGS ספורט טריידינג היא יבואנית של המותגים סקצ'רס, קאפה, דיאדורה ועוד, והיא מחזיקה גם ברשת ההנעלה והביגוד אליטל.
חוק שוויון זכויות לאנשים עם מוגבלות
היסטוריה חקיקתית
חוק שוויון זכויות לאנשים עם מוגבלות, התשנ"ח-1998 נחקק בכנסת בשנת 1998, ביוזמתו של ארגון בזכות - המרכז לזכויות אדם של אנשים עם מוגבלויות.
במרץ 2005 תוקן החוק ביוזמת חבר הכנסת שאול יהלום (מפד"ל) והתווסף לו פרק העוסק בנגישות.
מריה אפרוסינינה
קורות חייה
היא נשואה לטימור חרומייב ולהם בת ובן, אחותה יליזבטה נשואה לבנו של נשיא אוקראינה לשעבר ויקטור יושצ'נקו.
טניס באולימפיאדת הנוער בואנוס איירס (2018)
העפלה
6 מכסות לכל מגדר יחולקו לספורטאי המדורג ביותר בהתאם לדירוג העולמי לנוער של הפדרציה הבינלאומית לטניס כפי שפורסם ב-16 ביולי 2018, בחלוקה לשש היבשות: אירופה, אסיה, אוקיאניה, צפון אמריקה, דרום אמריקה ואפריקה בתנאי שהם לא מיוצגות במכסות שחולקו עד כה ופורטו בפסקה הקודמת. מכסות שלא יוקצו יחולקו מחדש לזכאים הבאים, בהתאם לחלוקה המגדרית, בדירוג העולמי לנוער של הפדרציה הבינלאומית לטניס. בנוסף, מכסה בודדת, לכל טורניר ניתנה למדינה המארחת,. יחד עם זאת, במידה וארגנטינה תזכה במכסה בהתאם לחלוקת המכסות שתוארה מעלה, מכסת המדינה המארחת תוקצה מחדש. שלוש מכסות יוקצו כהקצאה עולמית.
פועל עומד
פעלים אנאקוזטיביים ופעלים אנארגטיביים
אחת החלוקות של פעלים עומדים היא לפעלים אנאקוזטיביים ולפעלים אנארגטיביים. בחלק מהשפות, פעלים אלו מסומנים על ידי מוספיות, ומתנהגות מעט שונה זו מזו. אך הבחנה זו לא מקובלת בעברית:
Arch Enemy
ביוגרפיה
האלבום הראשון בו אנג'לה גוסו לקחה חלק כסולנית היה "Wages Of Sin" ששוחרר לקראת סוף שנת 2001. בשנה זו השתתפה הלהקה בפסטיבל "Japan Beast Feast 2002" וניגנה לצד להקות מוכרות סלייר ומוטורהד.
סרטאב ארנר
ביוגרפיה
ארנר נולדה באיסטנבול, טורקיה. בילדותה, למדה מוזיקה קלאסית בבית ספר לאומנויות בעירה. בבית-הספר, למדה ארנר שירה אופראית ונגינה על פסנתר. לאחר שסיימה את לימודיה התיכוניים למדה מוזיקה באוניברסיטת איסטנבול. בגיל 11 חלתה במחלת הקוליטיס, היא עברה שלושה ניתוחים ובראיון סיפרה, כי תהליך ההחלמה לקח לה כעשרים שנה.
מעוז אביב
מאפייני השכונה וגבולותיה
שכונת מעוז אביב נמצאת בסמוך לשכונות תל ברוך, נאות אפקה א', שיכון דן והדר יוסף. גבולות השכונה הם: רחוב מבצע קדש בצפון, הרחובות הרב מרק ובני אפרים במזרח ובדרום ובמערב רחוב רפידים (מקביל לנתיבי איילון, בין השכונה לנתיבי איילון מתנשאת דיונה). בשכונה מרכז מסחרי, הכולל שני בתי קפה, מספרה, סופרמרקט "מגה קמעונאות" ומשרד תיווך. עוד בשכונה בית ספר יסודי ("מגן"), גני ילדים ('צב' ו"פיקוס")), בית הספר ונצואלה-קלישר לילדים בעלי ליקויים התפתחותיים ושבט הצופים "הנשיא" הצמוד לבית ונצואלה ונמצא על התפר שבין מעוז אביב ותל ברוך. כל הבתים בשכונה הם בניינים מוארכים בעלי 3 עד 4 קומות, למעט בניין אחד בעל 12 קומות. בשכונה 14 בתים השייכים לאגודה שיתופית ועוד 12 בתים שלא שייכים לה. לכל אחד מבתי האגודה יש מספר בית בנוסף לכתובת הרגילה. שכונת מעוז אביב מאופיינת בצמחייה רבה ומגוונת ובמרבדי דשא רחבים. הבנייה בשכונה מרווחת וככלל היא בעלת אופי שקט ונינוח. מאפיינים אלו גרמו לכינויה כ"קיבוץ" בפי תושבי האזור.
נמר פרסי
אנטומיה
זהו תת-מין בינוני בגודלו: אורכו 120–150 ס"מ, גובה כתפיו 76–78 ס"מ, אורך זנבו 90–110 ס"מ ומשקלו 40–70 ק"ג. הזכרים גדולים מן הנקבות: אורכם 140–150 ס"מ, גובה כתפיהם 77–78, אורך זנבם 105–110 ס"מ ומשקלם 55–70 ק"ג. לשם השוואה, אורכן של הנקבות 120–140 ס"מ, גובה כתפיהן 76–77 ס"מ, אורך זנבן 90–103 ס"מ ומשקלן 40–60 ק"ג. אורכו של הנמר הפרסי הגדול בעולם היה 190 ס"מ, אורך זנבו 125 ס"מ, גובה כתפיו 83 ס"מ ומשקלו 85 ק"ג.
רבייה והפריה
עונת ההמלטה של הנמר היא בקיץ. ההיריון נמשך כשלושה חודשים ובסופו ממליטה הנקבה 1–4 גורים במאורת מסתור. הגורים פוקחים עיניהם כעבור שבוע ובכל אותם ימים נשארת עימם האם. כעבור מספר ימים היא מחדשת את פעילות הציד.
שיטת הציד וידיעת יכולותיו של הנמר מושגות על ידי לימוד ותפקידה של האם להכשיר את צאצאיה לפעילות זו. בתחילה צופים הנמרים הצעירים באמם, אחר מקבלים ממנה חיה שפצעה בעבורם ותפקידם בפעם הזו מסתכם בהריגתה ולבסוף מורשים הם לרדוף בעצמם אחר הטרף. בהגיעם לגיל 15–20 חודש הם אמורים להיות מסוגלים לדאוג לעצמם. אמם עוזבת אותם ועליהם להתחיל לחיות ולצוד לבדם. בעונה שלאחר מכן כבר יהיו בוגרים מינית ויוכלו להקים דור חדש של צאצאים.
איציק גלילי
בהולנד ובעולם
בשנת 2009 עבודתו A Linha Curva (שנוצרה עבור Balé da Cidade de São Paulo) עלתה בהופעת בכורה בידי להקת הריקוד רמברט בסדלרס וולס, זכתה בפרס לורנס אוליבייה להפקה החדשה הטובה ביותר והייתה מועמדת לשני פרסים נוספים: (אביר התאורה לעיצוב התאורה שנעשתה על ידי גלילי), פרס המבקרים לכוריאוגרפיה המודרנית הטובה ביותר.
גלילי עוסק לעומק במנעד רחב של סוגי מחול: בראש ובראשונה במחול עכשווי, נאו-קלאסי ותיאטרון-תנועה. אך גם במחול אוונגרדי, קונצפטואלי, אקספרימנטלי, פופולרי, מחזמר ואופרה.
פרושים
מקור השם
שם הכיתה נבע מהפועל "פרש, לפרוש" אך לא ברור ממי התכוונו חבריה להתבדל: מהמוני עם הארץ שלא היו בקיאים בתורה ולא הקפידו כמותם על קיום המצוות והידוריהן, או מהעולם החיצון בכלל. בראשם של הפרושים עמדו חכמי המשנה, התנאים. ראשיו של זרם זה נקראו בכינוי "רבי", שפירושו "גדול", "מורם מעם".
הופעת הזרמים הכיתתיים
ככל הנראה, החלו הפרושים להתבלט על בימת ההיסטוריה, כזרם מובחן בפני עצמו, בערך בשנת 150 לפנה"ס, בזמן כלשהו הקרוב למרד החשמונאים. בתקופה זו החלו לצוץ בקרב יהודי ארץ ישראל מחלוקות דתיות, אשר פיצלו את העם לזרמים דתיים שונים. חוקרים משערים שמחלוקות דתיות אלו החלו לצוץ בעקבות הצלחת המרד וההתעוררות הדתית שהוא הביא, או מפני שבתקופת גזרות אנטיוכוס וההתייוונות חלו שינויים בהשקפות הדתיות של העם.
מורשת
לעומת זאת, זכרם נשמר דווקא בעולם הנוצרי, בגלל הפעמים הרבות בהן ישוע ותלמידיו התעמתו עמם בברית החדשה. בספרות הנוצרית הקדומה הוצגו הפרושים כדו-פרצופיים, נוקשים ומתנשאים, ה"עֹשִׂים אֶת־כָּל־מַעֲשֵׂיהֶם לְהֵרָאוֹת בָּהֶם לִבְנֵי אָדָם כִּי מַרְחִיבִים אֶת־תְּפִלֵּיהֶם וּמַאֲרִיכִים אֶת־צִיצִיּוֹתֵיהֶם...וְשֶׁיִּשְׁאֲלוּ בִשְׁלוֹמָם בַּשְׁוָקִים וְשֶׁיִּקְרְאוּ לָהֶם בְּנֵי הָאָדָם רַבִּי רַבִּי." (הבשורה על-פי מתי כ"ג). תיאור זה ליבה ושימש את שנאת ישראל הנוצרית לאחר מכן. ברוב השפות האירופאיות עדיין משמשת המילה "פרושי" כנרדפת ל"צבוע" ו"צדקן."
בורין
בורין שוכן בעמק מצפון לחווארה מעט דרומית לשכם, ליד כביש 'עוקף שכם'. לפי הסכמי אוסלו 80% משטח הכפר בשליטה ישראלית מלאה ו-20% בשליטה משותפת עם הרש"פ. בקרבת הכפר נמצאות ההתנחלויות יצהר והר ברכה לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 2,800 תושבים בשנת 2016, רובם עוסק בחקלאות ומרעה צאן. מסביב לכפר מקומות יישוב יהודיים, ממזרח גבעת סנה יעקב, מצפון ברכה ומדרום יצהר.
משפחת למל
דורות ראשונים
בנו, נתן פייטל למל (ה'ש"כ, 1560 - ה'ש"ץ, 1630) למד בקרקוב ונסמך לרבנות. שימש ברבנות אוסובלהה שנקראה בפי יהודיה הוצנפלוץ (האטצענפלאטץ) כשמה הגרמני (Hotzenplotz), לאחר מכן ברבנות סלאוקוב (בשמה הגרמני: אוסטרליץ), ומשנת ה'שע"ד, 1614, ועד מותו, ראש הקהילה היהודית בווינה.
מכבי יפו
הקריאה "היידה יפו" ליוותה את הקבוצה מימיה הראשונים, ומאוחר יותר "היידה בי היידה בו היידה מכבי יפו". 'היידה' פירושו 'קדימה' בבולגרית (וכן בשפות בלקניות וסלביות נוספות). ב-1971 הופק השיר "היידה יפו" בביצוע משותף של הזמר איתן הדר וכל השחקנים.
שנות השבעים
את שנות ה-70 פתחה מכבי יפו בליגה א' צפון (אז הליגה השנייה בישראל). עונת 1970/1971 נחשבות לאחת מהעונות הטובות ביותר של מכבי יפו בכל הזמנים. יפו אשר אומנה על ידי משה וארון סיימה את העונה במקום הראשון וחזרה לליגה הבכירה אחרי עונה אחת בלבד בליגת המשנה. מאותה עונה זכור בעיקר הניצחון 1–0 על הפועל רמת גן במחזור האחרון, לעיני 20,000 צופים באצטדיון בלומפילד, אשר העלה את יפו לליגה הבכירה והשאיר את הפועל רמת גן (שערב המשחק הייתה במקום הראשון) בליגה א'. באותה עונה בלטו במדי הקבוצה מוצי ליאון, משה אוננה ונתן הירש, שסיים את העונה כסגן מלך השערים. לקראת פתיחת עונת 1971/1972 בליגה הלאומית פוטר משה וארון ובמקומו מונה היוגוסלבי יאנה יאנבסקי אשר ביסס את יפו בליגה הלאומית והיא סיימה במקום החמישי בטבלה.
מכבי קביליו יפו: תחילת הדרך
לקראת עונת, כמה מאוהדי הקבוצה המקורית, בראשות בר כהן, הקימו מחדש את הקבוצה בשם "מכבי קביליו יפו" (על שם שוער העבר הרצל קביליו) במתכונת הדומה לזו הפועלת בהפועל קטמון ירושלים והפועל אוסישקין. הקבוצה מתקיימת בעיקר מתרומות וכן מזכויות אותם רוכשים אוהדי הקבוצה.
פנטזיה בריליאנטית עם וריאציות
היסטוריה
הביצוע המקצועי הראשון של היצירה היה בישראל בשנת 2016, עם אנסמבל מולטיפיאנו והתזמורת הסימפונית החדשה חיפה. היצירה בוצעה שוב בישראל עם אנסמבל מולטיפיאנו ותזמורת ראשון לציון, בניצוח דמיטרי יבלונסקי, באוקטובר-נובמבר 2017.
מונה
מכשיר:
ישראל קצובר
חיים אישיים
נשוי לאיטה (מייזליש) ואב לחמישה. מתגורר בירושלים.
ג'ון וארלי (סופר)
ג'ון הרברט וארלי (באנגלית: John Herbert Varley; נולד ב-9 באוגוסט 1947) הוא סופר מדע בדיוני אמריקאי.
ביוגרפיה
הכתיבה של וארלי מזכירה לעיתים את זו של רוברט היינליין, למשל סגנון כתיבה תיאורי ועיסוק בחברות חופשיות ובאהבה חופשית. שניים מהרומנים שלו, Steel Beach ו-The Golden Globe, כוללים תת-חברה של היינליין. גלובוס הזהב מכיל גם חברה שהתפתחה ממושבת כלא על פלוטו וחברה שנייה התפתחה ממנה על כארון, ירח של פלוטו, בדומה למצב המתואר בספרו של היינליין עריצה היא הלבנה. בניגוד לחברת הירח של היינליין, חברת המורשעים של וארלי בכארון שומרת על דרכיה הפליליות והיא דומה למאפיה או ליאקוזה. סדרת הרעם והברק (Thunder and Lightning) שלו גוזרת את שמות הדמויות הראשיות שלה מדמויות רבות של היינליין, ומזכירה תדיר את כותרות הרומנים של היינליין בדיאלוגים.
פרסים
הוא זכה בפרס נבולה פעמיים (והיה מועמד 6 פעמים נוספות):
מריה, נסיכת הסן
נישואים
בשל ביישנותה הרבה נחשבה מריה לקרה, מחמירה וחסרת קסם או כישורי שיחה. האקלים הקשה של סנקט פטרבורג לא התאים לנסיכה, שגופה היה רגיש במיוחד, כמו זה של אמה, ולכן היא סבלה לעיתים קרובות ממחלות. למרות זאת היא הצליחה ללדת שמונה ילדים. ההריונות הרבים, בנוסף למחלות הרבות מהן סבלה, הרחיקו אותה לעיתים תכופות מחיי החצר, עובדה שסייעה לבעלה להיכנע לפיתויים רבים.
הנרי (מוזיקאי)
קריירה
בשנת 2013 שימש כמפיק מוזיקלי בתוכנית המציאות "פרויקט הלהקה" בערוץ הילדים.
אליזבט בנטלי
קבוצת סילברמאסטר
רוב אנשי הקשר של בנטלי היו במה שתובעים והיסטוריונים יכנו מאוחר יותר " קבוצת סילברמאסטר", רשת של מרגלים שבמרכזה נתן גרגורי סילברמאסטר. רשת זו הפכה לאחד ממבצעי הריגול הסובייטיים החשובים ביותר בארצות הברית. סילברמאסטר עבד עם מנהלת היישוב מחדש ומאוחר יותר עם מועצת הלוחמה הכלכלית. למרות שלא הייתה לו גישה למידע רגיש רב, הוא הכיר כמה אוהדים קומוניסטים שהיו ממוקמים טוב יותר והיו מוכנים להעביר לו מידע; באמצעות בנטלי, הוא שלח אותו למוסקבה. ברית המועצות וארצות הברית היו בעלות ברית במלחמת העולם השנייה, והרבה מהמידע שסילברמאסטר אסף עבור הסובייטים נגע למלחמה נגד גרמניה הנאצית; הסובייטים נשאו בעול המלחמה הקרקעית באירופה, והתעניינו במודיעין האמריקאי. מידע מודיעיני זה כלל הערכות סודיות לגבי הכוח הצבאי הגרמני, נתונים על ייצור אמצעי לחימה של ארצות הברית ומידע על לוח הזמנים של בעלות הברית לפתיחת חזית שנייה באירופה. המגעים ברשת המורחבת של גולוס ובנטלי נעו בין סטליניסטים מסורים ל"אידיאליסטים רומנטיים", כדבריה של הביוגרפית של בנטלי, קתרין אולמסטד, ש"רצו לעזור לרוסים האמיצים לנצח את מכונת המלחמה הנאצית".
העריקה ותוצאותיה
עבור הובר וכמה אנשי מודיעין של ה-FBI והצבא, האישור של בנטלי היה פענוח פרויקט וינונה של סוף שנות ה-40 עד תחילת שנות ה-50, של תקשורת בזמן מלחמה בין סוכני מודיעין סובייטים למוסקבה. בנטלי כונתה בתקשורת זו בשם הקוד שנתנה ל-FBI, ונידונו בהם כמה מאנשי הקשר והמסמכים הידועים שלה שידוע שהעבירה לסובייטים.
אשמה! (סרט)
הפקה והפצה
ב-20 במאי 2017 הסרט עלה לנטפליקס, וב-27 במרץ 2018 הסרט הופץ בבלו-ריי ו-DVD.
דמוקרטיה הסדרית
מתן אוטונומיה לסקטורים בחברה
כאשר יש שסע עמוק הקשור בדרך כלל לסוגיות של זהות ותרבות יש תחומים שבהם לא ניתן להגיע לפשרות. הביטוי המובהק לסוגיה זו הוא תחום החינוך. חינוך משותף לכל הקבוצות הוא כמעט בלתי אפשרי על רקע הבדלים עקרוניים ומעשיים בכל הנוגע לערכים, אמונות ודפוסי התנהגות. בתחומים רגישים אלה נוקטת המערכת במתן אוטונומיה לקבוצות השונות לנהל את התחום בהתאם להשקפותיהן. אוטונומיה פירושה שליטה של הקבוצה בתחום והבטחת יכולתה לנהל את הנושא ללא התערבות וכפייה מבחוץ. למשל בישראל יש מספר סקטורים של חינוך: ממלכתי, דתי לאומי, חרדי, ערבי וכדומה. ליפהרט טוען שיש להיות מאוחדים עד כמה שאפשר, אך בסוגיות וסקטורים מסוימים יש ליצור הפרדה ואוטונומיה על מנת שתהיה יציבות.
היחסים בין אליטה להמון בתוך תת-התרבויות
קווי פילוג ברורים בין תת-התרבויות מסייעים גם הם להצלחת דמוקרטיה התאגדותית, שכן הם מלווים במידה רבה של לכידות פוליטית פנימית של תת-התרבויות. לכידות זו היא חיונית להצלחת דמוקרטיה התאגדותית. על האליטות לשתף פעולה ולהתפשר זו עם זו בלי לאבד את נאמנותם ואת תמיכתן של המוני החברים בקבוצה. אם תת-התרבויות הן גושים פוליטיים מלוכדים, תינתן תמיכה זו ביתר נכונות. פילוגים משפיעים לטובה על היחסים בין קבוצת האליטות להמון בכך שהם מגבירים את הסיכוי שמפלגות וקבוצות אינטרס יהיו נציגים מארגנים של תת-התרבויות הפוליטיות.
מאפייני הדמוקרטיה ההתאגדותית במדינת ישראל
ישראל אינה "דמוקרטיה הסדרית" במלוא מובנו של המושג. דפוסי הפוליטיקה של ההסדרה המאפיינים משטר כזה אינם באים לידי ביטוי בחלק ניכר מתחומי המחלוקת ומישורי היחסים הפוליטיים בישראל, וישנן קבוצות חברתיות שאינן נכללות בתחומו של המודל ההסדרי, או שמודל זה מוחל עליהן באופן חלקי. כמו כן ניתן להצביע על התפתחויות ותמורות בהיקף ובצורות הפעלתם של דפוסים הסדריים בתחומי המחלוקת או במישורי היחסים השונים. המודל ההסדרי מיושם בישראל ברציפות ובעקביות בעיקר בתחום הדתי. לעומת זאת, מיושם מודל זה רק בצורה חלקית ומקוטעת בתחומי מחלוקת או מישורי יחסים אחרים. בספרות המחקר נוהגים לכנות את המודל של ליפהרט "פוליטיקה הסדרית", משום שמונח זה מבטא ביתר דיוק את מהותו של המודל המוצע, ואיך שהוא מיושם במדינת ישראל.
מסע בין כוכבים: מדור 31
עיכובים בהפקה
בחודש יולי, במהלך פגישה של גילדת המפיקים של אמריקה, מסר קורצמן כי מגפת הקורונה עיכבה את כלל ההפקות, ושעד כה נכתבו מספר תסריטים לסדרה. כמו כן הוסיף קורצמן כי הוא אופטימי מאוד לגבי הפקתה.
חזרה להפקה פעילה
נכון לתחילת 2023, דווח שהסדרה נמצאת עדיין בפיתוח בפרמאונט+, אף על פי שמעריצי הסדרה ואתרים שונים הביעו ספק בהמשך ההפקה, הן לאור הזמן הרב שחלף מאז ההכרזה עליה ללא תחילת צילומים, והן לאור הצלחתה של יאו שזכתה בפרס האוסקר והפכה לשחקנית עסוקה מאוד. בראיון למגזין SFX שנערך בסוף חודש מרץ, ציין קורצמן כי ההפקה נמשכת וכי הם נרגשים מאוד מהסדרה הצפויה. עוד רמז קורצמן כי ייתכן שמדובר יהיה בפורמט שונה מסדרה עונתית רגילה, למשל מיני-סדרה או סרט טלוויזיה.
פנטום האופרה
מספר סופרים אחרים כתבו את גרסאותיהם לסיפור (הידוע בהם הוא הרומאן "פנטום" של סוזן קיי). אחרים כתבו ספרים המפגישים את הפנטום עם דמויות אחרות (ביניהן נמצא גם הבלש הידוע שרלוק הולמס), המשכים לעלילת הפנטום (למשל: הפנטום של מנהטן מאת פרדריק פורסיית') וכן סיפורים הנוטלים השראה מעלילת הפנטום.
עלילה
הכל משתנה כאשר לאופרה מגיעים זוג מנהלים חדש, שלא מוכנים להשלים עם הרוח המסתורית והסחטנית. במקביל, ללהקת הבלט של האופרה מצטרפת זמרת חדשה, צעירה, מוכשרת ויפהפייה בשם כריסטין דאי (Christine Daaé). כריסטין היא בת לכנר מפורסם ממוצא שוודי, שסיפר לה בילדותה אגדות על "מלאך המוזיקה" שישלח אליה לאחר שהוא ימות. כריסטין תמימה וחולמנית, עדינותה וכן רגישותה כובשות את לבו של הפנטום הכמה למלאך שיגלה כלפיו אהבה.